# data[].attributes.body
Dan ljudskih prava obilježava se 10. prosinca svake godine diljem svijeta, na dan kada je 1948. godine Opća skupština Ujedinjenih naroda usvojila Opću deklaracija o ljudskim pravima. Tom deklaracijom je prvi puta u povijesti čovječanstva priznato pravo svih ljudi na "život, slobodu i sigurnost... bez ikakvih razlika. Bilo je to jedno od prvih velikih postignuća tek osnovanog UN-a.

# data[].attributes.body
Dan se uobičajeno obilježava političkim konferencijama i sastancima na visokoj razini, kao i kulturnim događanjima i izložbama posvećenim ljudskim pravima. Osim toga na ovaj dan se tradicionalno dodjeljuje Nobelova nagrada za mir, kao i petogodišnja UN-ova nagrada za ljudska prava. Europski parlament na ovaj dan dodjeljuje godišnju nagradu Saharov pojedincima i organizacijama koje su posvetile život obrani ljudskih prava i sloboda. I međunarodna organizacija Reporteri bez granica dodjeljuje na ovaj dan svoju nagradu za ljudska prava.

# data[].attributes.body
Međunarodni dan ljudskih prava formalno je ustanovljen na 317. Plenarnoj sjednici Opće skupštine UN-a 4. prosinca 1950. godine kada je usvojena rezolucija 423 u kojoj se pozivaju sve države članice kao i druge zainteresirane organizacije na obilježavanje ovog dana.

# data[].attributes.body
Na međunarodnoj razini, Republika Hrvatska je stranka svih šest temeljnih konvencija Ujedinjenih naroda u području ljudskih prava i pripadajućih protokola, temeljem kojih se redovito podnose izvješća i razmjenjuju najbolje prakse u zaštiti ljudskih prava.